Document ID: 31996R0956

ΚΑΝΟΝΙΣΜΟΣ (ΕΚ) αριθ. 956/96 ΤΗΣ ΕΠΙΤΡΟΠΗΣ της 30ής Μαΐου 1996 για τροποποίηση του κανονισμού (ΕΚ) αριθ. 2883/94 για τον καθορισμό του ισοζυγίου προβλέψεων εφοδιασμού των Καναρίων Νήσων σε γεωργικά προϊόντα που υπάγονται στο ειδικό καθεστώς που προβλέπεται στα άρθρα 2 έως 5 του κανονισμού (ΕΟΚ) αριθ. 1601/92 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως αγοράς στον αμπελοοινικό τομέα (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 56 παράγραφος 4,
τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (3), όπως τροποποιήθηκε τελευταία από τον κανονισμό (ΕΚ) αριθ. 2537/95 της Επιτροπής (4), και ιδίως το άρθρο 3 παράγραφος 4 και το άρθρο 7 εδάφιο δεύτερο,
Εκτιμώντας:
ότι ο κανονισμός (ΕΚ) αριθ. 2805/95 της Επιτροπής, της 5ης Δεκεμβρίου 1995, για τον καθορισμό των επιστροφών κατά την εξαγωγή στον αμπελοοινικό τομέα και για την κατάργηση του κανονισμού (ΕΟΚ) αριθ. 2137/93 (5), τροποποίησε τον καθορισμό του ποσού των επιστροφών κατά την εξαγωγή στον αμπελοοινικό τομέα, εκφράζοντας το εν λόγω ποσό ανά εκατόλιτρο ανεξάρτητα του βαθμού αλκοόλης 7
ότι τα ποσά των ενισχύσεων που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 1601/92 αντιστοιχούν στα ποσά των επιστροφών λαμβάνοντας υπόψη τους όρους που προκύπτουν από τη γεωγραφική κατάσταση του Αρχιπελάγους 7 ότι θα πρέπει να προσαρμοστούν τα ποσά των ενισχύσεων μετά τις τροποποιήσεις που έγιναν στον προαναφερθέντα κανονισμό σχετικά με τα ποσά των επιστροφών 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΧΙΙ μέρος Β του κανονισμού (ΕΚ) αριθ. 2883/94 της Επιτροπής (6) αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαΐου 1996.

Labels: 3
18
17
5